**Referat frå styremøte 2024-02**

|  |  |
| --- | --- |
| *Til stades:* | Knut Fredrik Sørheim, Jon Atle Farestveit , Arve Husa, Solveig Romarheim, Øyvind Kristoffersen, Anne Kristin Rafoss, Torbjørn Sæle. |

*Ikkje til stades:* Knut Fyllingsnes, Renate Enes Alme.

|  |  |
| --- | --- |
| *Dato:* | **07.06.2024** |
| *Tid:* | 17:45 – 21:00 |
| *Stad:* | Fjon Fjellkyrkje |

|  |  |  |
| --- | --- | --- |
| *Saksnr.:* | *Sak* | *Ansvarleg* |
| *Godkjenning* | | |
| 14-24 | Godkjenning av innkalling og førre referat.  **Godkjent.** |  |
| 15-24 | Konstituering av styret  **Styreleiar: Anne Kristin Rafoss, vald på skipingsmøte 28.05.24.**  **Andre verv og oppgåver vart fordelt slik:**  **Nestleiar: Knut Fredrik Sørheim**  **Matansvarleg: Solveig Romarheim**  **Kasserar: Øyvind Kristoffersen**  **Skrivar: Torbjørn Sæle**  **Brannvernleiar: Knut Fyllingsnes**  **Dugnadsleiar: Arve Husa**  **PR/nettside/Facebook: Knut Fredrik Sørheim og Torbjørn Sæle**  **Det vart ikkje vald ny ansvarleg frå styret for olsokfeiringa.** |  |
| *Økonomi og administrasjon* | | |
| 16-24 | Økonomi:  **Pr 07.06.2024 har Fjon på konto:**  Brukskonto: **95 365 kr**  Høgrentekonto: **253 982 kr**  **Dette ca. 50 000 kr mindre enn ved årsskiftet.** |  |
| 17-24 | Utleige: Knut informerer om utleigestatus 2024  **I vår har det vore bra utleige i helgene og nokre enkeltarrangement på vekedagar. Lite utleige i påsken og ikkje noko i pinsehelga. Ei gruppe med ungdomar frå Tyskland skal vera 10 dagar i august. I rute for hausten ut oktober.**  **Det har vore noko svikt i utvask og lukka vinduer/låste dører. Det har også ofte vore rot i lydskapet. Det kan vera behov for hyppigare tilsyn/kontroll i etterkant av utleige.** |  |
| *Helse – Miljø – Tryggleik (HMS)* | | |
| 18-24 | Vernerunde- me går ein vernerunde inne  **Vernerunde hovudetasje inne gjennomført. Sjå eige dokument.** |  |
| *Saker og Skriv og meldingar* | | |
| 19-24 | Organisasjonsendring – prosessen vidare inkludert kort oppsummering etter rådsmøtet og stiftingsmøtet  **Det var god oppslutning på rådsmøtet og stiftingsmøte 28.5.24 med representantar frå alle kyrkjesokna. Foreininga Fjon fjellkyrkje og ungdomssenter vart stifta.**  **Knut S. oppdaterer med nye vedtekter på nettsida.**  **Torbjørn sluttfører referat/ protokollar.**  **Anne Kristin sørger for registrering i Brønnøysund.**  **Anne Kristin lagar forslag til vedtak om innmelding i foreininga for sokna og sender dette til sokneråda saman med referat frå rådsmøtet og stiftingsmøtet med aktuelle vedlegg.**  **Anne Kristin sjekkar grunnboksheimel med Masfjorden kommunen v/Kjersti jf. oppfølging av punkt 3 i referat frå rådsmøtet, og sender sak til eigar Masfjorden sokn om dette.**  **Foreininga må få Vipps så snart det let seg gjera, helst før olsok. Når organisasjonsnummer er på plass kan ein også gje grasrotmidlar via Norsk Tipping til foreininga.** | Anne Kristin  Torbjørn  Knut S |
| *Avvikshandsaming* | | |
|  |  |  |
| *Arbeid - Dugnad* | | |
| 20-24 | **Kort info om dugnadsarbeid sommaren 2024 inkludert arbeidet med oppdatering av dusjanlegga i kjellaren**  **Arve orienterte om at oppussinga er godt er i gang og i rute. Her er det mykje dugnad framover kombinert med innleigd arbeidskraft.**  **Nokon som kan mala (grunning + lys farge) panel i lang-gangen i kjellar – før nytt skap skal på plass i enden av gangen?**  **Dugnadsbehov ute:**   * **Belegningstein, nokre steinar igjen å snu, samt impregnering heile området – Arve følgjer opp** * **Slå gras på taket, blei ikkje gjort i fjor - Knut S. tar ansvar** * **Tomt for ved i boden, det trengs meir til vinteren, Arve sagar nokre tre framfor kyrkja.** * **Ver obs på tette slukar ute ved inngangsparti, særleg i tineprosessen etter snø/is. Behov for grøft?** * **Rømningsvegar må vera frie – også når det er vinter og snø (frå soverommet oppe og alle dører)**   **Knut S har renska vaskane på romma. Kan vera behov for å gjera det same på toalett.**  **Knut F. har med folk til sommarnedvask, best etter 10. juli, då mykje skal vera gjort ferdig i kjellaren.** | Arve  Knut S  Knut F |
| *Arrangement* | | |
| 21-24 | Olsokstemnet 2024  **Lindås sokn kunne ikkje ta ansvar dette året, Masfjorden sokn stiller og har fått tilsendt oppdatert liste med oppgåver.**  **Torbjørn er prest og Boris spelar på gudstenesta. Solveig er med på åresalet. Knut er med og har ansvar for trekking. Andre i styret må gjerne også delta/bidra. Styret og soknerådet i Masfjorden oppfordrast til å stilla med gevinstar til åresalet. gjerne bruksting eller noko som kan etast/drikkast, gåvekort, blomar, nokre fruktkorger. Eli Eidsnes er kontaktperson for Masfjorden sokn til olsok.**  **Plakat vart delt ut og er sendt til kyrkjestabane. Torbjørn lagar Facebook-arrangement. Kyrkjekontoret i Masfjorden ordnar gratisannonse i lokalavisene.** | Torbjørn  Solveig  Knut S |
| 22-24 | Olsokstemnet 2025 og kort drøfting av korleis styrke kontakten med sokneråda i prostiet  **Framover kan det vera lurt at to sokn saman har ansvar. Kanskje kan sokneråda etter tur inviterast til å ha eit soknerådmøte på Fjon for å bli litt kjent, få kort presentasjon frå nokon i styret og få servert mat. Solveig og Vebjørn kan vera aktuelle kokkar.**  **Anne Kristin lagar forslag for olsokansvar for nokre år framover til neste møte.** | Anne Kristin |
| *Andre sakar* | | |
|  |  |  |
| *Innmeldte saker* | | |
| 23-24 | Flytting av basketballstativet  **Hans Magne ønskjer å flytta basketballstativet noko lenger bak for lettare brøyting av parkeringsplassen.**  **Styret er positiv til at Hans Magne utfører denne flyttinga.** |  |
| *Neste møte* | | |
| 24-24 | Neste styremøte:  **Tysdag 10. september på Fjon kl 17.45-20.45. Solveig ordnar mat.**  **Enkelte seinare møte kan ev. leggast til andre stader, for å korta reisetida for nokon, t.d. Ostereidet kyrkje, Knarvik kyrkje eller privat hos styremedlemer.** |  |

*Torbjørn Sæle, referent*